
Proiect PRO GOV
Cod: ROMD00131
Contract de grant: nr. 234729 din 05.11.2025
Contract Nr. __/ PROGOV-PR
Obiectul achiziției: Achiziționarea materialelor de vizibilitate necesare implementării proiectului de asistență externă „Gestionarea eficientă a procesului de migrație într-un context transfrontalier (PRO GOV)”, cod ROMD00131, finanțat în cadrul Programului Interreg VI-A NEXT România – Republica Moldova 2021–2027, în baza Contractului de grant nr. 234729 din 05.11.2025.
Cod CPV: 22462000-6 – Materiale de publicitate / materiale promoționale
“___” ___________ 2026                                                                                                       mun. Chișinău
	Furnizorul de bunuri
	Autoritatea contractantă

	____________________

reprezentată prin administrator______________care acţionează în baza Statutului, denumit în continuare ,,Furnizor”, _____,  pe de o parte, și
	Inspectoratul General de Carabinieri 

reprezentat prin Comandantul general   dl Dumitru SCURTU, ce activează în baza Hotărârii Guvernului nr. 332/2019, denumit în continuare „Beneficiar”, c/f 1006601000473, pe de altă parte,


ambii (denumiţi(te) în continuare Părţi), au încheiat prezentul Contract referitor la următoarele:

Achiziţionarea materialelor de vizibilitate necesare implementării proiectului de asistență externă „Gestionarea eficientă a procesului de migrație într-un context transfrontalier (PRO GOV)”, cod ROMD00131, finanțat în cadrul Programului Interreg VI-A NEXT România – Republica Moldova 2021–2027, în baza Contractului de grant nr. 234729 din 05.11.2025, denumite în continuare Bunuri, conform procedurii de licitație unică desfășurate în temeiul Anexei II – Achiziții publice la Contractul de grant și al regulilor Programului Interreg VI-A NEXT România – Republica Moldova 2021–2027, în baza deciziei Comitetului de evaluare al Beneficiarului, consemnată în procesul-verbal nr. ____ din ____________ 2026.
a) Următoarele documente vor fi considerate părți componente ale Contractului:
· Anexa nr. 1 – Specificația tehnică;
·  Anexa nr. 2 – Specificația de preț.
b) În cazul unor discrepanțe sau inconsecvențe între documentele componente ale Contractului, documentele vor avea ordinea de prioritate enumerată mai sus.

c) În calitate de contravaloare a plăților care urmează a fi efectuate de Beneficiar, Furnizorul se obligă prin Contract să livreze Beneficiarului Bunurile și să înlăture defectele lor în conformitate cu prevederile Contractului sub toate aspectele.

d) Beneficiarul se obligă prin Contract să plătească Furnizorului, în calitate de contravaloare a livrării bunurilor, prețul Contractului în termenele și modalitatea stabilite de Contract.

1. Obiectul Contractului

1.1. Obiectul prezentului Contract îl constituie furnizarea și livrarea materialelor de vizibilitate necesare implementării proiectului de asistență externă «Gestionarea eficientă a procesului de migrație într-un context transfrontalier (PRO GOV)», cod ROMD00131, denumite în continuare Bunuri, în conformitate cu prevederile prezentului Contract, Anexa nr. 1 – Specificația tehnică și Anexa nr. 2 – Specificația de preț, precum și cu legislația aplicabilă, standardele de calitate și cerințele Programului Interreg VI-A NEXT România – Republica Moldova 2021–2027.
2. Termeni şi condiţii de livrare

2.1. Furnizarea Bunurilor se va efectua în termenul specificat în Anexa nr. 2 și va include următoarele etape:
a) Beneficiarul va transmite Furnizorului comanda și informațiile necesare pentru elaborarea materialelor de vizibilitate;

b) în termen de maximum 3 (trei) zile lucrătoare de la primirea comenzii, Furnizorul va elabora și va transmite spre aprobare, în format electronic (PDF, JPG sau PNG), machetele materialelor de vizibilitate;
c) machetele vor fi examinate de Beneficiar și de Biroul Regional pentru Cooperare Transfrontalieră (BRCT). În cazul în care sunt necesare modificări, Furnizorul va efectua ajustările solicitate și va retransmite machetele spre aprobare;
d) Beneficiarul va acorda „Bun de tipar” în termen de maximum 10 (zece) zile lucrătoare de la recepționarea machetelor finale;
e) materialele vor fi executate și introduse în producție numai după obținerea aprobării finale și acordarea „Bunului de tipar” de către Beneficiar și BRCT;
f) livrarea Bunurilor se va efectua în termen de maximum 7 (șapte) zile lucrătoare de la acordarea „Bunului de tipar”;
g) bunurile vor fi livrate într-o singură tranșă la sediul Inspectoratului General de Carabinieri, mun. Chișinău, str. Gheorghe Asachi nr. 65A.
2.2. Documentația de însoțire a Bunurilor include:
a) factura fiscală electronică (e-Factură, ciclu scurt). Factura va conține obligatoriu mențiunea: „Proiect PRO GOV, cod ROMD00131, Contract de grant nr. 234729 din 05.11.2025”.
b) act de predare-primire a Bunurilor, întocmit în 2 (două) exemplare.
2.3. Originalele documentelor prevăzute în pct. 2.2. se vor prezenta Beneficiarului cel târziu la momentul livrării bunurilor.

3. Preţul şi condiţii de plată

3.1. Prețul Bunurilor furnizate în baza prezentului Contract este exprimat în lei (MDL)/EURO, conform Anexei nr. 2 – Specificația de preț, este ferm și nu poate fi modificat pe întreaga perioadă de executare a Contractului.
3.2. Suma totală a prezentului Contract, fără TVA, este de _____________ lei (MDL)/EURO, conform Anexei nr. 2 – Specificația de preț.
3.3. Achitarea contravalorii Bunurilor livrate se va efectua în lei (MDL)/EURO, în funcție de moneda în care a fost încheiat Contractul.
3.4. Metoda şi condiţiile de plată de către Beneficiar vor fi: 

a) Achitarea se va efectua după livrarea Bunurilor și prezentarea documentelor aferente, conform pct. 2.2;

b) În termen de maximum 30 (treizeci) de zile calendaristice de la data recepționării facturii fiscale de către Beneficiar și semnării documentelor de recepție;
c) Plăţile se vor efectua prin transfer bancar pe contul de decontare al Furnizorului indicat în Contract.
4. Condiţii de predare-primire

4.1. Bunurile se consideră livrate de către Furnizor și recepționate de către Beneficiar dacă sunt îndeplinite cumulativ următoarele condiții:
a) cantitatea Bunurilor corespunde prevederilor Anexei nr. 2 – Specificația de preț și documentelor de însoțire prevăzute la pct. 2.2 din Contract;
b) calitatea și caracteristicile tehnice ale Bunurilor corespund cerințelor prevăzute în Anexa nr. 1 – Specificația tehnică.
4.2. Furnizorul este obligat să prezinte Beneficiarului un exemplar original al facturii fiscale odată cu furnizarea Bunurilor, pentru efectuarea plăţii. Pentru nerespectarea de către Furnizor a prezentei clauze, Beneficiarul îşi rezervă dreptul de a majora termenul de achitare prevăzut în pct. 3.4. corespunzător numărului de zile de întîrziere şi de a fi exonerat de achitarea penalităţii stabilite în pct. 10.3.

5. Standarde

5.1. Bunurile furnizate în baza prezentului Contract vor respecta cerințele tehnice prevăzute în Anexa nr. 1 – Specificația tehnică, precum și cerințele privind comunicarea și vizibilitatea stabilite prin Programul Interreg VI-A NEXT România – Republica Moldova 2021–2027, Contractul de grant nr. 234729 din 05.11.2025 și Manualul de identitate vizuală al Programului.
5.2. În cazul în care pentru Bunurile furnizate nu este prevăzut un standard sau o reglementare tehnică specifică, acestea vor respecta standardele și reglementările aplicabile în țara de origine a Bunurilor, cu condiția ca acestea să asigure un nivel de calitate cel puțin echivalent cu cerințele Contractului.
6. Obligaţiile părţilor

6.1. În baza Contractului, Furnizorul se obligă:

a) să furnizeze Bunurile în condiţiile prevăzute de Contract;

b) să informeze Beneficiarul, prin mijloace electronice, cu privire la începerea executării Contractului și la calendarul estimativ de realizare a Bunurilor, în termen de 5 zile calendaristice de la semnarea Contractului;
c) să asigure condiţiile corespunzătoare pentru recepţionarea Bunurilor de către Beneficiar, în termenele stabilite, în corespundere cu cerinţele Contractului;

d) să asigure integritatea şi calitatea Bunurilor pe toată perioada de până la recepţionarea lor de către Beneficiar;

e) să respecte obligațiile aplicabile în domeniul mediului, social și al muncii instituite prin dreptul Uniunii, prin cadrul normativ, prin contractele colective de muncă sau prin convențiile internaționale în domeniul social și al mediului (enumerate în anexa X la Directiva 2014/24/UE).

6.2. În baza Contractului, Beneficiarul se obligă:

a) să întreprindă toate măsurile necesare pentru asigurarea recepţionării în termenul stabilit a Bunurilor furnizate în corespundere cu cerinţele Contractului;

b) să asigure achitarea Bunurilor furnizate, respectând modalităţile şi termenele indicate în Contract.

7. Circumstanțe care justifică neexecutarea Contractului

7.1. Părţile sunt exonerate de răspundere pentru neîndeplinirea parţială sau integrală a obligaţiilor conform Contractului, dacă aceasta este cauzată de producerea unor cazuri de circumstanțe care justifică neexecutarea Contractului (războaie, calamităţi naturale: incendii, inundaţii, cutremure de pământ, precum şi alte circumstanţe care nu depind de voinţa Părţilor).

7.2. Partea care invocă clauza circumstanțelor care justifică neexecutarea Contractului este obligată să informeze imediat (dar nu mai târziu de 10 zile) cealaltă Parte despre survenirea circumstanţelor care justifică neexecutarea Contractului.

7.3. Survenirea circumstanţelor care justifică neexecutarea Contractului, momentul declanşării şi termenul de acţiune trebuie să fie confirmate printr-un aviz de atestare, eliberat în mod corespunzător de către organul competent din ţara Părţii care invocă asemenea circumstanţe.

7.4. În cazul în care în circumstanțele care justifică neexecutarea Contractului, acesta se modifică prin acordul adițional, inclusiv modificarea termenilor de executare, în cazul unei executări ulterioare a Contractului. Când se execută pct. 7.1. și pct. 7.3. părțile modifică contractul prin acord adițional, privind neîndeplinerea parțială sau integrală a obligațiilor, inclusiv modificarea termenilor în cazul suspendării și executării ulterioare a Contractului.

8. Rezoluțiunea

8.1. Rezoluțiunea Contractului se poate realiza cu acordul comun al Părţilor.

8.2. Contractul poate fi rezolvit în mod unilateral de către:

a) Beneficiar în caz de refuz al Furnizorului de a furniza Bunurile prevăzute în Contract;

b) Beneficiar în caz de nerespectare de către Furnizor a termenelor de furnizare stabilite;

c) Furnizor în caz de nerespectare de către Beneficiar a termenelor de plată a Bunurilor;

d) Furnizor sau Beneficiar în caz de nesatisfacere de către una dintre Părţi a pretenţiilor înaintate conform Contractului.

8.3. Partea iniţiatoare a rezoluțiunii Contractului este obligată să comunice în termen de 5 zile lucrătoare celeilalte Părţi despre intenţiile ei printr-o scrisoare motivată.

8.4. Partea înştiinţată este obligată să răspundă în decurs de 5 zile lucrătoare de la primirea notificării. În cazul în care litigiul nu este soluţionat în termenele stabilite, partea iniţiatoare va iniția rezoluțiunea.

8.5. În situația rezoluțiunii din cauza neexecutării/executării parțiale de către contractant a obligațiilor contractuale, acesta va datora Beneficiarului daune-interese cu titlu de clauză penală în cuantum egal cu valoarea obligațiilor contractuale neexecutate.

9. Reclamaţii

9.1. Reclamaţiile privind cantitatea Bunurilor furnizate sunt înaintate Furnizorului la momentul recepţionării lor, fiind confirmate printr-un act întocmit în comun cu reprezentantul Furnizorului.

9.2. Pretenţiile privind calitatea bunurilor livrate sunt înaintate Furnizorului în termen de 5 zile de la depistarea deficienţelor de calitate şi vor fi constatate printr-un act de constatare întocmit de Beneficiar, cu participarea reprezentantului Furnizorului, după caz.
9.3. Furnizorul este obligat să examineze pretenţiile înaintate în termen de 5 zile de la data primirii acestora şi să comunice Beneficiarului despre decizia luată.

9.4. În caz de recunoaştere a pretenţiilor, Furnizorul este obligat, în termen de 5 zile, să furnizeze suplimentar Beneficiarului cantitatea nelivrată de bunuri, iar în caz de constatare a calităţii necorespunzătoare să le substituie sau să le corecteze în conformitate cu cerinţele Contractului. 

9.5. Furnizorul poartă răspundere pentru calitatea Bunurilor în limitele stabilite, inclusiv pentru viciile ascunse.

9.6. În cazul devierii de la calitatea confirmată prin certificatul de calitate întocmit de o entitate independentă neutră sau autorizată în acest sens, cheltuielile pentru staţionare sau întârziere sunt suportate de partea vinovată.

10. Obligații privind daunele și penalitățile de întârziere

10.1. Pentru refuzul de a furniza Bunurile prevăzute în Contract, Furnizorul achită o penalitate în valoare de 1 % din suma totală a Contractului.

10.2. Pentru furnizarea cu întârziere a bunurilor, Furnizorul achită o penalitate în valoare 0,1 % pentru fiecare zi calendaristică de întârziere, dar nu mai mult de 5 % din suma totală a Contractului. În cazul în care întârzierea depășește 15 zile, Furnizorul prezintă Beneficiarului o explicație în formă scrisă.

10.3. Pentru achitarea cu întârziere, Beneficiarul achită o penalitate în valoare de 0,1% din suma bunurilor neachitate, pentru fiecare zi de întârziere, dar nu mai mult de  5 % din suma totală a Contractului.

10.4. Prima zi lucrătoare ulterioară datei ce constituie termenul limită de prestare, precum și, termenul limită de achitare se consideră zi lucrătoare de întârziere. 

10.5. Suma penalităţii calculate Furnizorului conform Contractului poate fi dedusă (reţinută) de către Beneficiar din suma plăţii pentru Bunurile furnizate.

10.6. Furnizorul se obligă să despăgubească Beneficiarul în limita prejudiciului creat, împotriva oricăror:

a) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu Produsele furnizate;

b) daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.

10.7. Furnizorul va despăgubi Autoritatea contractantă în măsura în care este îndeplinită cel puțin una din următoarele condiții:

a) despăgubirile să se refere exclusiv la daunele suferite de către Autoritatea contractantă ca urmare a culpei Furnizorului;

b) Autoritatea contractantă a notificat Furnizorul despre primirea unei notificări/cereri cu privire la incidența oricăreia dintre situațiile prevăzute mai sus;

10.8. În cazul în care Furnizorul livrează bunuri afectate de vicii sau necoforme, iar Autoritatea contractantă optează pentru acordarea unui termen în care Furnizorul să înlocuiască/remedieze deficiențele bunurilor respective, aceasta are dreptul de a percepe penalități de întârziere.

11. Drepturi de proprietate intelectuală

11.1. Orice Rezultat/Rezultate elaborat(e) și/sau prelucrat(e) de către Furnizor în executarea Contractului vor deveni proprietatea exclusivă a Beneficiarului, la momentul efectuării plății sumelor datorate Furnizorului conform prevederilor Contractului.

11.2. Orice Rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Beneficiarului, care le va putea utiliza, publica, cesiona ori transfera, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.

12. Soluționarea eventualelor divergențe și a litigiilor

12.1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului. Toate machetele grafice, designurile, fișierele sursă, elementele grafice și celelalte materiale realizate în executarea Contractului devin proprietatea exclusivă a Beneficiarului.
12.2. Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.

12.3. Dacă încercarea de soluționare pe cale amiabilă eșuează sau dacă una dintre Părți nu răspunde în termen la solicitare, oricare din Părți are dreptul de a se adresa în instanţa de judecată competentă conform cadrului normativ al Republicii Moldova.

13. Dispoziţii finale

13.1. Părţile contractante au dreptul, pe durata îndeplinirii Contractului, să convină asupra modificării clauzelor Contractului, prin acord adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii Contractului. Modificările şi completările la Contract sunt valabile numai în cazul în care au fost perfectate în scris şi au fost semnate de ambele Părţi.

13.2. Nici una dintre Părţi nu are dreptul să transmită obligaţiile şi drepturile sale prevăzute în Contract unor terţe persoane fără acordul în scris al celeilalte părţi.

13.3. Contractul în cazul în care este semnat electronic, de către ambele părți, acesta este remis în prin mijloacele electronice, dar în cazul când Contractul este semnat olografic se întocmește în două exemplare în limba română, câte un exemplar pentru Furnizor, Beneficiar.

13.4. Contractul se consideră încheiat la data semnării şi intră în vigoare la data înregistrării la una din trezoreriile regionale ale Ministerului Finanțelor, în cazul în care sursele financiare se alocă din bugetul de stat/bugetul local, sau la data semnării sau la o altă dată ulterioară indicată în acest contract în cazul în care gestionarea surselor financiare nu se efectuează prin intermediul sistemului trezorerial.

13.5. Contractul este valabil până la 31.12.2026.
13.6. Contractul reprezintă acordul de voinţă al părţilor şi se consideră semnat la data aplicării ultimei semnături de către una din părți.

13.7. Pentru confirmarea celor convenite, Părțile au semnat prezentul Contract, întocmit în conformitate cu prevederile Contractului de grant nr. 234729 din 05.11.2025, aferent proiectului de asistență externă „Gestionarea eficientă a procesului de migrație într-un context transfrontalier (PRO GOV)”, cod ROMD00131, finanțat în cadrul Programului Interreg VI-A NEXT România – Republica Moldova 2021–2027.
DATELE JURIDICE, POŞTALE ŞI DE PLĂŢI ALE PĂRŢILOR

	FURNIZOR
	BENEFICIAR

	
	Inspectoratul General de Carabinieri 

	
	mun. Chișinău, str. Gh. Asachi, 65A 

MD-2028, telefon: 022-73-93-68, 022-73-93-09

	
	Cod fiscal: 1006601000473

	
	Ministerul Finanţelor - Trezoreria de Chișinău, buget de stat

	
	Adresa băncii: mun. Chişinău, str. C. Tănase, 7

	
	Cod bancar: TREZMD2X

	
	IBAN: 

	SEMNĂTURILE PĂRȚILOR

	Administrator dl 

_______________________________________

                                        L.Ş.
	Comandant general dl Dumitru SCURTU

__________________________________

                                    L.Ş.


	Anexa nr. 1

la contractul nr. ___/ PROGOV-PR
din __.08.2026

SPECIFICAŢII TEHNICE

Denumirea bunurilor
Ţara de origine
Producător
Specificarea tehnică deplină solicitată de către autoritatea contractantă
Specificarea tehnică deplină propusă de către ofertant
Standarde de referinţă
Pix cu logoul proiectului
Material: metal cu bilă VITE;
Personalizare: gravură laser pe o parte.
Stick de memorie USB
Capacitate: 32 GB;
Material: plastic cu metal;
Personalizare: tipar pe metal 4+0.
Termos cu logoul proiectului
Material: inox/oțel inoxidabil;

Capacitate: 480 ml;

Pereți dubli izolați, menținerea băuturii calde minimum 10 ore;

Personalizare: aplicare logo DTF rece.
Rucsac
Dimensiuni: 32,5 × 44 × 25 cm;
Material: polyester;
Culori: albastru, negru sau gri;
Compartiment principal și buzunar frontal cu fermoar;
Spate căptușit;
Personalizare: aplicare logo DTF format A6.
Mapă carton cu logoul proiectului
Mapă carton A4 cu buzunar lipit;
Carton 350 g;
Imprimare 4+0. 
Stickere pentru echipament
Dimensiuni: 80 × 50 mm;
Material Oracal tipărit și decupat complet.
Stickere pentru echipament A5
Dimensiuni: A5 (148 × 210 mm);

Material Oracal tipărit și decupat complet.
Broșură/Blocnot cu logoul proiectului
Format: A5 (148 × 210 mm);
40–50 file;
Hârtie interior 70–80 g/m²;
Copertă carton 250–300 g/m², imprimare policrom;
Personalizare cu logoul proiectului;
Legare cu spirală metalică;
Primele 5–10 pagini tipărite policrom cu informații și imagini despre proiect;
Restul paginilor destinate notițelor;
Imprimare rezistentă la uzură;
Finisare cu muchii uniforme și file bine fixate
SEMNĂTURILE PĂRȚILOR
Administrator dl 
________________________________________________________
                                        L.Ş.

Comandant general dl Dumitru SCURTU

________________________________________________________

                                    L.Ş.


	

	

	

	

	

	


Anexa nr. 2

la contractul nr. __/ PROGOV-PR
din __.08.2026

SPECIFICAŢIA DE PREȚ
	Cod CPV
	Denumirea bunurilor
	U/M
	Cantitatea
	Preţ unitar

 (fără TVA)


	Suma

 (fără TVA)


	Termenul și condițiile de livrare
	Clasificație bugetară (IBAN)

	22462000-6
	Pix cu logoul proiectului
	buc.
	150
	
	
	Beneficiarul va transmite Furnizorului comanda și informațiile necesare pentru elaborarea materialelor de vizibilitate.

În termen de maximum 3 (trei) zile lucrătoare de la primirea comenzii, Furnizorul va elabora și va transmite spre aprobare, în format electronic (PDF, JPG sau PNG), machetele materialelor de vizibilitate.

Machetele vor fi examinate de către Beneficiar și Biroul Regional pentru Cooperare Transfrontalieră (BRCT). În cazul în care sunt necesare modificări, Furnizorul va efectua ajustările solicitate și va retransmite machetele spre aprobare.

Beneficiarul va acorda „Bun de tipar” în termen de maximum 10 (zece) zile lucrătoare de la recepționarea machetelor finale.

Materialele de vizibilitate vor fi executate și introduse în producție numai după obținerea aprobării finale și acordarea „Bunului de tipar” de către Beneficiar și BRCT.

Livrarea Bunurilor se va efectua în termen de maximum 7 (șapte) zile lucrătoare de la acordarea „Bunului de tipar”, într-o singură tranșă, la sediul Inspectoratului General de Carabinieri, mun. Chișinău, str. Gheorghe Asachi nr. 65A.

Transportul, ambalarea și descărcarea Bunurilor sunt în sarcina Furnizorului. Bunurile vor fi livrate în condițiile DDP (Incoterms 2020) și vor fi însoțite de documentele prevăzute în Contract.
	

	
	Stick de memorie USB
	buc.
	150
	
	
	
	

	
	Termos cu logoul proiectului
	buc.
	150
	
	
	
	

	
	Rucsac
	buc.
	150
	
	
	
	

	
	Mapă carton cu logoul proiectului
	buc.
	150
	
	
	
	

	
	Stickere pentru echipament
	buc.
	300
	
	
	
	

	
	Stickere pentru echipament A5
	buc.
	10
	
	
	
	

	
	Broșură/Blocnot cu logoul proiectului
	buc.
	150
	
	
	
	

	                                                         TOTAL:
	
	
	

	SEMNĂTURILE PĂRȚILOR

	Administrator dl 
_______________________________________________________
                                        L.Ş.
	Comandant general dl Dumitru SCURTU

______________________________________________________

                                                                                  L.Ş.

